**Návrh Všeobecne záväzného nariadenia Bratislavského samosprávneho kraja o bližších podmienkach poskytovania finančného príspevku akreditovanému subjektu, právnickej osobe, fyzickej osobe alebo obci na vykonávanie opatrení sociálnoprávnej ochrany detí a sociálnej kurately na území Bratislavského samosprávneho kraja**

Bratislavský samosprávny kraj na základe ustanovenia § 8 zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov (ďalej len „zákon o samosprávnych krajoch“) **zverejňuje** na Úradnej tabuli Úradu Bratislavského samosprávneho kraja **návrh Všeobecne záväzného nariadenia Bratislavského samosprávneho kraja o bližších podmienkach poskytovania finančného príspevku akreditovanému subjektu, právnickej osobe, fyzickej osobe alebo obci na vykonávanie opatrení sociálnoprávnej ochrany detí a sociálnej kurately na území Bratislavského samosprávneho kraja**

V zmysle § 8 ods. 4 zákona o samosprávnych krajoch môžu fyzické osoby a právnické osoby uplatniť pripomienku k návrhu všeobecne záväzného nariadenia v písomnej forme, elektronicky alebo ústne do zápisnice na úrade. Pripomienkou možno v určenej lehote navrhnúť nový text alebo odporučiť úpravu textu, a to doplnenie, zmenu, vypustenie alebo spresnenie pôvodného textu. Z pripomienky musí byť zrejmé, kto ju predkladá a musí byť odôvodnená, inak na pripomienku nemusí navrhovateľ všeobecne záväzného nariadenia prihliadať. Na ostatné podnety (názory, námety a odporúčania) nemusí navrhovateľ všeobecne záväzného nariadenia prihliadať, a to najmä vtedy, ak nie sú zdôvodnené.

Pripomienku v súlade s vyššie uvedeným možno podať:

**- v písomnej forme** na adrese:

Úrad Bratislavského samosprávneho kraja

Odbor sociálnych vecí

Sabinovská 16

P.O.BOX 106

820 05 Bratislava 25,

**- elektronicky** na adrese marica.sikova@region-bsk.sk

**- ústne do zápisnice na úrade** na adrese:

Úrad Bratislavského samosprávneho kraja

Odbor sociálnych vecí

Sabinovská 16

820 05 Bratislava 25.

**Dátum vyvesenia návrhu všeobecne záväzného nariadenia: 16.11.2021**

**Lehota na uplatnenie pripomienok k návrhu všeobecne záväzného nariadenia: 26.11.2021 do 9,00 hod..**

**Zastupiteľstvo Bratislavského samosprávneho kraja**

****

**Všeobecne záväzné nariadenie**

**Bratislavského samosprávneho kraja**

**č. .../2021**

zo dňa ... ... 2021

**o bližších podmienkach poskytovania finančného príspevku akreditovanému subjektu, právnickej osobe, fyzickej osobe alebo obci na vykonávanie opatrení sociálnoprávnej ochrany detí a sociálnej kurately na území Bratislavského samosprávneho kraja**

Bratislava

november 2021

**Všeobecne záväzné nariadenie**

**Bratislavského samosprávneho kraja**

**č. .../2021**

**zo dňa ...12.2021**

**o bližších podmienkach poskytovania finančného príspevku**

**akreditovanému subjektu, právnickej osobe, fyzickej osobe alebo obci**

**na vykonávanie opatrení sociálnoprávnej ochrany detí a sociálnej kurately**

**na území Bratislavského samosprávneho kraja**

Zastupiteľstvo Bratislavského samosprávneho kraja podľa § 11 ods. 2 písm. a) a § 8 ods. 1 zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov a podľa § 88 ods. 1 a 4 v spojení § 76 písm. f) bodom 1 a § 88 ods. 1 a ods. 2 zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov sa uznieslo na tomto všeobecne záväznom nariadení:

**§ 1**

**Predmet úpravy**

Toto všeobecne záväzné nariadenie (ďalej len „nariadenie“) upravuje bližšie podmienky poskytovania finančného príspevku z rozpočtu Bratislavského samosprávneho kraja
na vykonávanie opatrení sociálnoprávnej ochrany detí a sociálnej kurately (ďalej len „vykonávanie opatrení“) na území Bratislavského samosprávneho kraja (ďalej len „územie BSK“) podľa zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov (ďalej len „zákon
č. 305/2005 Z. z.“), ak je to v súlade s potrebami obyvateľov územia BSK.

Toto nariadenie upravuje najmä:

1. okruh oprávnených žiadateľov,
2. podmienky poskytovania finančného príspevku,
3. výšku poskytnutého finančného príspevku,
4. spôsob schválenia a poskytovania finančného príspevku.

**§ 2**

**Oprávnený žiadateľ**

Oprávneným žiadateľom je:

1. akreditovaný subjekt podľa zákona č. 305/2005 Z. z., ktorý nie je Centrom pre deti a rodiny (ďalej len „centrum“),
2. právnická alebo fyzická osoba, ktorá vykonáva opatrenia podľa § 10 zákona
č. 305/2005 Z. z.,
3. obec,

(ďalej len „oprávnený žiadateľ“).

**§ 3**

**Podmienky poskytovania finančného príspevku**

1. Bratislavský samosprávny kraj (ďalej aj „BSK“) môže poskytnúť finančný príspevok oprávnenému žiadateľovi na vykonávanie opatrení podľa § 88 ods. 1 a ods. 2 zákona
č. 305/2005 Z. z. ak:

1. oprávnený žiadateľ vykonáva opatrenia na území BSK,
2. vykonávanie opatrení na území BSK chýba alebo je nedostatkové,
3. vykonávanie opatrení, na ktoré oprávnený žiadateľ žiada poskytnutie finančného príspevku, je v súlade s potrebami obyvateľov územia BSK a s Programom hospodárskeho rozvoja a sociálneho rozvoja BSK a

d) oprávnený žiadateľ nevykonáva opatrenia za účelom dosiahnutia zisku.

2. BSK môže poskytnúť finančný príspevok podľa § 88 ods. 1 a ods. 2 zákona
č. 305/2005 Z. z. oprávnenému žiadateľovi len na základe úplne a riadne vyplnenej Žiadosti o poskytnutie finančného príspevku (ďalej len „žiadosť“); vzor žiadosti tvorí prílohu č. 1 tohto nariadenia (ďalej len „príloha“).

3. Žiadosť musí mať predpísané formálne náležitosti podľa prílohy. Povinnou súčasťou žiadosti je Projekt, ktorý musí mať predpísanú formu a štruktúru podľa prílohy. Podrobné informácie o náležitostiach žiadosti a Projektu budú uvedené v metodickej pomôcke, ktorá bude zverejnená na webovom sídle BSK.

4. Žiadosť doručí oprávnený žiadateľ BSK:

1. v  tlačenej podobe poštou na adresu sídla BSK alebo do podateľne Úradu BSK

alebo

1. elektronicky podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene doplnení niektorých zákonov (zákon
o e-Governmente).

Za deň doručenia žiadosti v tlačenej podobe poštou sa považuje deň doručenia žiadosti na poštový úrad.

5. Žiadosť musí byť podaná do 31. júla kalendárneho roka, ktorý predchádza kalendárnemu roku, v ktorom má byť finančný príspevok poskytnutý.

6. BSK môže poskytnúť oprávnenému žiadateľovi finančný príspevok na vykonávanie opatrení za súčasného splnenia podmienok podľa ods. 1 písm. a) až d) až ods. 5 tohto paragrafu.

7. BSK zverejní na webovom sídle BSK najneskôr do 30. apríla príslušného kalendárneho roka informáciu o predkladaní žiadosti o poskytnutie finančného príspevku na vykonávanie opatrení pre nadchádzajúci kalendárny rok.

8. BSK môže poskytnúť obci finančný príspevok na vykonávanie opatrení v súlade s § 88 ods. 2 zákona č. 305/2005 Z. z. za týchto podmienok:

1. spĺňa všetky náležitosti uvedené v ods. 1 písm. a) až d) až ods. 5 tohto paragrafu,
2. finančný príspevok nebol poskytnutý centru, ktoré obec zriadila.

**§ 4**

**Podmienky poskytovania finančného príspevku v rámci
sociálneho programu BSK**

1. BSK môže oprávnenému žiadateľovi poskytnúť finančný príspevok na vykonávanie opatrení v rámci sociálneho programu BSK, v súlade s § 76 písm. a) zákona
č. 305/2005 Z. z., ktorý je zameraný na ochranu práv a právom chránených záujmov detí a na predchádzanie a zamedzenie nárastu sociálnopatologických javov na území Bratislavského kraja.

2. BSK môže poskytnúť finančný príspevok oprávnenému žiadateľovi na vykonávanie opatrení v rámci sociálneho programu BSK ak:

1. na ich realizáciu neboli poskytnuté finančné prostriedky podľa § 3 tohto nariadenia,
2. oprávnený žiadateľ vykonáva opatrenia na území BSK,
3. vykonávanie opatrení na území BSK chýba alebo je nedostatkové,
4. vykonávanie opatrení, na ktoré oprávnený žiadateľ žiada poskytnutie finančného príspevku je v súlade s potrebami obyvateľov územia BSK a s Programom hospodárskeho rozvoja a sociálneho rozvoja BSK a
5. oprávnený žiadateľ nevykonáva opatrenia za účelom dosiahnutia zisku.

3. BSK môže poskytnúť finančný príspevok na vykonávanie opatrení v rámci sociálneho programu BSK oprávnenému žiadateľovi len na základe úplne a riadne vyplnenej žiadosti.

4. Žiadosť musí mať predpísané formálne náležitosti podľa prílohy. Povinnou súčasťou žiadosti je Projekt, ktorý musí mať predpísanú formu a štruktúru podľa prílohy. Podrobné informácie o náležitostiach žiadosti a Projektu budú uvedené v metodickej pomôcke, ktorá bude zverejnená na webovom sídle BSK.

5. Žiadosť doručí oprávnený žiadateľ BSK:

1. v  tlačenej podobe poštou na adresu sídla BSK alebo do podateľne Úradu BSK

alebo

1. elektronicky podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene doplnení niektorých zákonov (zákon
o e-Governmente).

Za deň doručenia žiadosti v tlačenej podobe poštou sa považuje deň doručenia žiadosti na poštový úrad.

6. Žiadosť musí byť podaná do 31. júla kalendárneho roka, ktorý predchádza kalendárnemu roku, v ktorom má byť finančný príspevok poskytnutý.

7. BSK môže poskytnúť oprávnenému žiadateľovi finančný príspevok na vykonávanie opatrení v rámci sociálneho programu BSK za súčasného splnenia podmienok podľa
ods. 1, ods. 2 písm. a) až e) až ods. 6 tohto paragrafu.

8. BSK zverejní na webovom sídle BSK najneskôr do 30. apríla príslušného kalendárneho roka výzvu na predkladanie žiadostí o poskytnutie finančného príspevku na vykonávanie opatrení v rámci sociálneho programu BSK pre nadchádzajúci kalendárny rok.

9. V záujme pokrytia potrieb obyvateľov územia BSK sa vyčlení objem finančných prostriedkov na realizáciu sociálnych programov v procese realizácie tvorby rozpočtu
na nasledujúci kalendárny rok.

**§ 5**

**Spoločné ustanovenia pre poskytovanie finančného príspevku**

1. BSK môže poskytnúť oprávnenému žiadateľovi finančný príspevok na vykonávanie opatrení len vtedy, ak tieto činnosti nevykonáva ako súčasť vykonávaných opatrení v centre.

2. BSK môže poskytnúť oprávnenému žiadateľovi finančný príspevok na vykonávanie opatrení, ktoré sú predmetom žiadosti len vtedy, ak nie sú duplicitne financované z iných zdrojov.

3. Kritériom poskytovania finančného príspevku na vykonávanie opatrení podľa § 3 a § 4 tohto nariadenia bude odborné posúdenie Projektu predloženého oprávneným žiadateľom vecne príslušným útvarom Úradu BSK.

4. Na poskytnutie finančného príspevku nemá oprávnený žiadateľ právny nárok.

**§ 6**

**Výška poskytnutého finančného príspevku**

1. BSK môže oprávnenému žiadateľovi podľa § 3 tohto nariadenia poskytnúť finančný príspevok na vykonávanie opatrení maximálne do výšky 45 000,- Eur na jednu žiadosť
na kalendárny rok.

2. BSK môže oprávnenému žiadateľovi podľa § 4 tohto nariadenia poskytnúť finančný príspevok na vykonávanie opatrení v rámci sociálneho programu BSK maximálne
do výšky 25 000,- Eur na jednu žiadosť na kalendárny rok.

**§ 7**

**Spôsob schválenia a poskytovania finančného príspevku**

1. Spôsob schválenia finančných príspevkov na vykonávanie opatrení pre oprávnených žiadateľov je nasledovný:

1. Žiadosti oprávnených žiadateľov kompletizuje, spracováva a posudzuje z formálneho a odborného hľadiska vecne príslušný útvar Úradu BSK, v prípade potreby aj na základe vykonanej návštevy u oprávneného žiadateľa za účelom zistenia skutkového stavu vykonávania opatrení.
2. Vecne príslušný útvar Úradu BSK vypracuje návrhy na výšku finančných príspevkov pre oprávnených žiadateľov v súlade s § 6 tohto nariadenia.
3. Návrhy podľa písm. b) tohto bodu prerokováva Komisia zdravotníctva a sociálnych vecí Zastupiteľstva BSK pred schválením rozpočtu BSK na nasledujúci kalendárny rok.

2. BSK za účelom poskytnutia finančného príspevku na vykonávanie opatrení uzatvorí s oprávneným žiadateľom zmluvu o poskytnutí finančného príspevku.

3. Zmluva o poskytnutí finančného príspevku oprávnenému žiadateľovi sa uzatvára na dobu určitú na 1 kalendárny rok. Zmluva bude obsahovať okrem všeobecných náležitostí výšku poskytnutého finančného príspevku, účel použitia finančného príspevku, spôsob a podmienky jeho poskytnutia, vyúčtovania a dôvody zastavenia poskytovania finančného príspevku alebo vrátenia poskytnutého finančného príspevku.

4. Oprávnený žiadateľ predloží BSK najneskôr v deň podpisu zmluvy o poskytnutí finančného príspevku čestné vyhlásenie, že:

1. má vysporiadané finančné vzťahy so štátnym rozpočtom,
2. nie je voči nemu vedené konkurzné konanie, nie je v konkurze, v reštrukturalizácii a nebol proti nemu zamietnutý návrh na vyhlásenie konkurzu pre nedostatok majetku,
3. nie je voči nemu vedený výkon rozhodnutia,
4. neporušil v predchádzajúcich troch rokoch zákaz nelegálneho zamestnávania podľa osobitného predpisu1),
5. nemá evidované nedoplatky voči daňovému úradu, colnému úradu, nemá evidované nedoplatky na poistnom na sociálne poistenie a zdravotné poisťovne neevidujú voči nemu pohľadávky po splatnosti na poistnom na verejné zdravotné poistenie,
6. nemá právoplatne uložený trest zákazu prijímať dotácie alebo subvencie a
7. nemá právoplatne uložený trest zákazu prijímať pomoc a podporu poskytovanú

z fondov Európskej únie.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 Zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov

5. Finančný príspevok sa poskytne oprávnenému žiadateľovi z rozpočtu BSK preddavkovo, každý kalendárny štvrťrok maximálne vo výške ¼ zo schválenej výšky finančného príspevku na príslušný rozpočtový rok.

6. Oprávnený žiadateľ v prípade skončenia vykonávania opatrení, a to aj len z časti, na ktoré mu bol poskytnutý finančný príspevok, je povinný zúčtovať poskytnutý finančný príspevok a zároveň je povinný vrátiť na účet BSK alikvotnú časť za obdobie nevykonávania opatrení ku dňu skončenia vykonávania opatrení alebo ich častí do 30 kalendárnych dní
po ukončení vykonávania opatrení alebo ich častí, najneskôr však do 31.12. rozpočtového roka.

**§ 8**

**Prechodné ustanovenie**

Právne vzťahy založené na základe žiadostí o poskytnutie finančného príspevku podaných podľa Všeobecne záväzného nariadenia Bratislavského samosprávneho kraja č. 28/2009
zo dňa 25.02.2009 v znení všeobecne záväzných nariadení BSK č. 37/2010, č. 44/2011,
č. 3/2014 a č. 4/2019 (ďalej aj „doterajšie VZN") a právne vzťahy založené pred účinnosťou tohto nariadenia, ako aj  nároky z nich vzniknuté, sa posudzujú podľa doterajšieho VZN.

## § 9

## Zrušovacie ustanovenia

Zrušuje sa Všeobecne záväzné nariadenie Bratislavského samosprávneho kraja č. 28/2009 zo dňa 25.02.2009 o bližších podmienkach poskytovania finančného príspevku akreditovanému subjektu, právnickej osobe, fyzickej osobe alebo obci na vykonávanie opatrení sociálnoprávnej ochrany detí a sociálnej kurately na území Bratislavského samosprávneho kraja v znení Všeobecne záväzného nariadenia Bratislavského samosprávneho kraja č. 37/2010 zo dňa 23.07.2010, Všeobecne záväzného nariadenia Bratislavského samosprávneho kraja č. 44/2011 zo dňa 09.12.2011, Všeobecne záväzného nariadenia Bratislavského samosprávneho kraja č. 3/2014 zo dňa 11.04.2014 a Všeobecne záväzného nariadenia Bratislavského samosprávneho kraja č. 4/2019 zo dňa 29.03.2019.

**§ 10**

## Platnosť a účinnosť

1. Toto nariadenie bolo schválené Zastupiteľstvom Bratislavského samosprávneho kraja dňa ......., uznesením č. ........ .

2. Toto nariadenie nadobúda platnosť dňom vyhlásenia, a to jeho vyvesením na úradnej tabuli Bratislavského samosprávneho kraja. Zároveň sa zverejňuje na webovom sídle Bratislavského samosprávneho kraja.

3. Toto nariadenie nadobúda účinnosť 15. dňom od jeho vyvesenia na úradnej tabuli Bratislavského samosprávneho kraja.

Bratislava, dňa.........2021

Mgr. Juraj Droba, MBA, MA

 predseda

 Bratislavského samosprávneho kraja

Príloha č. 1

k VZN č. .../2021

**Žiadosť**

**o poskytnutie finančného príspevku z rozpočtu Bratislavského samosprávneho kraja**

**na vykonávanie opatrení sociálnoprávnej ochrany detí a sociálnej kurately**

**Žiadateľ**

|  |  |  |  |
| --- | --- | --- | --- |
| **1.1** | **Subjekt vykonávajúci opatrenia podľa zákona** **č. 305/2005 Z. z.** | **Obchodné meno/\*****Názov** |  |
| **Meno, priezvisko, titul fyzickej osoby** |  |
| **Sídlo/adresa** (ulica, popisné a súpisné číslo, PSČ, obec) |  |
| **Právna forma\*** |  |
| **Identifikačné číslo\* (IČO)** |  |
| **Telefonický kontakt** |  |
| **E-mailový kontakt** |  |
| **Webové sídlo** |  |
| **1.2** | **Štatutárny orgán\***  | **1.** | **Meno, priezvisko, titul:** |  |
| **2.** | **Meno, priezvisko, titul:** |  |
| **1.3** | **Meno a  priezvisko zodpovedného zástupcu** |  |
| **1.4** | **Číslo účtu vo formáte IBAN**  |  |
| **1.5** | **Predmet činnosti vykonávania opatrení sociálnoprávnej ochrany detí a sociálnej kurately** |  |

**\***nevypĺňa sa, ak je žiadateľom fyzická osoba

**Projekt**

|  |  |  |
| --- | --- | --- |
| **2.1** | **Názov projektu** |  |
| **2.2** | **Účel projektu** |  |
| **2.3** | **Miesto/adresa vykonávania opatrení sociálnoprávnej ochrany detí a  sociálnej kurately**  |  |
| **2.4** | **Meno, priezvisko a titul zodpovedného zástupcu za vykonávanie opatrení v projekte, telefónny a e-mailový kontakt** |  |
| **2.5** | **Rozpis organizačnej štruktúry pracovných pozícií** |  |
| **2.6** | **Mená, priezviská, titul a rozpis veľkosti pracovných úväzkov interných fyzických osôb, ktoré budú vykonávať opatrenia sociálnoprávnej ochrany detí a sociálnej kurately v projekte** |  |
| **2.7** | **Mená, priezviská, titul a rozpis veľkosti pracovných úväzkov externých fyzických osôb, ktoré budú vykonávať opatrenia sociálnoprávnej ochrany detí a sociálnej kurately v projekte** |  |
| **2.8** | **Cieľová skupina** |  |
| **2.9** | **Hlavné ciele projektu vo vzťahu k cieľovej skupine** |  |
| **2.10** | **Čiastkové ciele projektu vo vzťahu k cieľovej skupine** |  |
| **2.11** | **Metódy, techniky, postupy a formy sociálnej práce, ktoré budú použité na vykonávanie opatrení SPODaSK** |  |
| **2.12** | **Termínový rámec/časový rozpis vykonávania opatrení SPODaSK v rámci týždňa/mesiaca predkladaného projektu** |  |
| **2.13** | **Spôsob vyhodnocovania projektu** |  |
| **2.14** | **Rozsah a spôsob spolupráce s inými subjektmi** |  |
| **2.15** | **Celkový rozpočet projektu v členení podľa zdrojov príjmu – vrátane vlastných zdrojov, dotácií, sponzorských príspevkov a ostatných zdrojov** |  |
| **2.16** | **Rozpis výdavkov na projekt podľa jednotlivých položiek** |  |
| **2.17** | **Požadovaná výška finančného príspevku na vykonávanie opatrení SPODaSK** |  |
| **2.18 Anotácia projektu**: |

V......................., dňa....................... podpis a pečiatka žiadateľa/štatutárneho

 zástupcu